ᱨᱟᱡᱽᱱᱚᱜᱚᱨ

ᱨᱟᱡᱽᱱᱚᱜᱚᱨ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱥᱤᱣᱲᱤ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱨᱟᱡᱽᱱᱚᱜᱚᱨ ᱵᱚᱱᱚᱛ ᱨᱮᱭᱟᱜ ᱢᱤᱫ ᱦᱚᱲᱞᱮᱠᱷᱟ ᱥᱚᱦᱚᱨ ᱠᱟᱱᱟ᱾ ᱱᱚᱶᱟ ᱴᱚᱴᱷᱟ ᱨᱮ ᱛᱟᱞᱢᱟ ᱡᱩᱜᱽ ᱨᱮᱱ ᱨᱟᱡᱽ ᱠᱚᱣᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ᱾ ᱨᱟᱡᱚᱥᱴᱷᱤ ᱠᱚ ᱵᱚᱫᱚᱞ ᱮᱱ ᱠᱷᱟᱱ, ᱱᱚᱶᱟ ᱥᱚᱦᱚᱨ ᱫᱚ ᱟᱡᱟᱜ ᱜᱚᱨᱚᱵᱽ ᱮ ᱟᱫ ᱠᱮᱫᱟ᱾

ᱱᱟᱜᱟᱢ
ᱨᱟᱡᱽᱱᱚᱜᱚᱨ ᱫᱚ ᱵᱤᱨ ᱥᱤᱝ ᱦᱚᱛᱮᱛᱮ ᱛᱷᱟᱯᱚᱱ ᱞᱮᱱᱟ, ᱡᱟᱦᱟᱸᱭ ᱫᱚ ᱢᱤᱫ ᱢᱟᱨᱟᱝ ᱦᱤᱱᱫᱩ ᱨᱟᱡᱟ ᱠᱟᱱᱟᱭ᱾ ᱩᱱᱤ ᱟᱜ ᱧᱩᱛᱩᱢ ᱛᱮ ᱵᱤᱨᱵᱷᱩᱢ ᱦᱚᱱᱚᱛ ᱫᱚ ᱵᱮᱱᱟᱣ ᱞᱮᱱᱟ᱾ ᱑᱒᱐᱖ ᱥᱮᱨᱢᱟ ᱨᱮ ᱢᱩᱦᱟᱢᱢᱚᱫᱽ ᱵᱚᱠᱷᱛᱤᱭᱟᱨ ᱨᱤᱱᱤᱡ ᱡᱮᱱᱮᱨᱟᱞ ᱢᱩᱦᱟᱢᱢᱚᱫᱽ ᱥᱤᱨᱟᱱ ᱦᱚᱛᱮᱛᱮ ᱨᱟᱡᱽᱱᱚᱜᱚᱨ ᱮ ᱜᱷᱮᱨᱟᱣ ᱞᱮᱫᱟ ᱟᱨ ᱑᱒᱑᱑ ᱥᱮᱨᱢᱟ ᱨᱮ ᱟᱞᱤ ᱢᱟᱨᱰᱟᱱ ᱦᱚᱛᱮᱛᱮ ᱫᱚᱠᱷᱚᱞ ᱞᱮᱱᱟ᱾ ᱢᱮᱱᱠᱷᱟᱱ, ᱯᱟᱴᱷᱟᱱ ᱠᱚ ᱫᱚ ᱜᱚᱴᱟ ᱦᱚᱱᱚᱛ ᱟᱨ ᱴᱚᱴᱷᱟ ᱨᱮᱜᱮ ᱪᱟᱪᱞᱟᱣ ᱫᱚ ᱵᱟᱝ ᱛᱟᱦᱮ ᱠᱟᱱ ᱛᱟᱠᱚᱣᱟ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱫᱚ ᱵᱤᱨ ᱥᱤᱝ ᱟᱨ ᱵᱤᱨ ᱨᱟᱡᱟ ᱠᱚᱣᱟᱜ ᱛᱟᱹᱨᱤ ᱨᱮ ᱛᱟᱦᱮᱸ ᱠᱟᱱᱟ, ᱨᱟᱡᱽᱱᱚᱜᱚᱨ ᱠᱚ ᱚᱱᱟ ᱨᱮᱭᱟᱜ ᱨᱟᱡᱽᱜᱟᱲ ᱛᱟᱦᱮ ᱠᱟᱱᱟ᱾ ᱴᱳᱰᱟᱨ ᱢᱟᱞ ᱨᱮᱱᱟᱜ ᱵᱷᱟᱲᱟ ᱨᱮᱭᱟᱜ ᱨᱳᱞ ᱦᱟᱹᱴᱤᱧ ᱠᱷᱚᱱ ᱱᱚᱣᱟ ᱯᱟᱹᱛᱭᱟᱹᱣ ᱧᱟᱢᱚᱜ ᱠᱟᱱᱟ ᱡᱮ ᱑᱖ ᱥᱟᱭ ᱥᱮᱨᱢᱟ ᱨᱮᱱᱟᱜ ᱛᱟᱞᱟ ᱥᱮᱡ ᱱᱚᱶᱟ 'ᱵᱟᱝᱞᱟ ᱨᱮᱱᱟᱜ ᱫᱩᱣᱟᱹᱨ' ᱨᱮ ᱟᱹᱰᱤ ᱜᱟᱱ ᱞᱟᱹᱲᱦᱟᱹᱭ ᱠᱷᱟᱹᱛᱤᱨ ᱢᱩᱜᱚᱞ ᱠᱚᱣᱟᱜ ᱥᱟᱥᱚᱱ ᱨᱮ ᱡᱚᱛᱚ ᱦᱚᱱᱚᱛ ᱫᱚ ᱦᱮᱡ ᱮᱱᱟ᱾ ᱨᱟᱡᱽᱱᱚᱜᱚᱨ ᱨᱤᱱ ᱢᱩᱥᱞᱤᱢ ᱡᱟᱢᱤᱱᱫᱟᱨ, ᱡᱟᱦᱟᱸ ᱫᱚ "ᱱᱚᱜᱚᱨ ᱨᱟᱡᱽ" ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ, ᱢᱩᱜᱚᱞ ᱠᱚ ᱨᱮᱱ ᱥᱟᱢᱚᱱᱛᱚ ᱠᱚ ᱛᱟᱦᱮᱸ ᱠᱟᱱᱟ᱾Gupta, Dr. Ranjan Kumar,  The Economic Life of a Bengal District: Birbhum 1770 – 1857, pp. 2 – 9, The University of Burdwan, 1984.

ᱱᱚᱜᱚᱨ ᱨᱟᱡᱽ

ᱱᱚᱥᱴᱟᱞᱡᱤᱭᱟ

ᱚᱛᱱᱚᱜ

ᱴᱷᱟᱶ
ᱨᱟᱡᱽᱱᱚᱜᱚᱨ ᱫᱚ ᱒᱓.᱙᱕°N ᱘᱗.᱓᱒°E ᱨᱮ ᱢᱮᱱᱟᱜᱼᱟ᱾ ᱱᱚᱶᱟ ᱨᱮᱱᱟᱜ ᱜᱷᱩᱴ ᱩᱥᱩᱞ ᱫᱚ ᱑᱐᱑ ᱢᱤᱴᱚᱨ (᱓᱓᱑ ᱯᱷᱤᱴ) ᱢᱮᱱᱟᱜᱼᱟ᱾ ᱱᱚᱶᱟ ᱥᱟᱶᱛᱮ ᱯᱟᱪᱮ ᱥᱮᱫ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱥᱤᱢᱟᱹ ᱢᱮᱱᱟᱜᱼᱟ᱾ ᱱᱚᱶᱟ ᱴᱚᱴᱷᱟ ᱫᱚ ᱱᱟᱜᱟᱢᱤᱭᱟᱹ ᱫᱷᱟᱹᱨᱛᱤ ᱨᱮᱱᱟᱜ ᱨᱚᱠ ᱨᱮ ᱢᱮᱱᱟᱜᱼᱟ ᱾ ᱨᱟᱡᱽᱱᱚᱜᱚᱨ ᱨᱮ ᱑᱔᱐᱕ ᱢᱤᱞᱤᱢᱤᱴᱚᱨ ᱫᱟᱜᱼᱡᱟᱹᱲᱤ ᱥᱮᱨᱢᱟᱠᱤᱭᱟᱹ ᱫᱟᱜᱼᱡᱟᱹᱲᱤ ᱧᱟᱢᱚᱜᱼᱟ, ᱡᱟᱦᱟᱸ ᱫᱚ ᱡᱩᱱ ᱠᱷᱚᱱ ᱚᱠᱴᱚᱵᱚᱨ ᱪᱟᱸᱫᱚ ᱫᱷᱟᱹᱵᱤᱡ ᱡᱟᱹᱲᱤᱜᱼᱟ᱾ ᱱᱚᱶᱟ ᱴᱚᱴᱷᱟ ᱨᱮ ᱞᱮᱴᱮᱨᱟᱭᱤᱴ ᱦᱟᱥᱟ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱵᱟᱥᱟᱜ ᱠᱟᱱᱟ ᱟᱨ ᱪᱟᱥ ᱞᱟᱹᱜᱤᱫ ᱵᱟᱝ ᱡᱩᱛᱟ᱾Mukhopadhyay, Malay, Birbhum Jelar Bhougolik Parichiti, Paschim Banga, Birbhum Special Issue, February 2006, , pp. 29-32,  Information & Cultural Department, Government of West Bengal.

ᱥᱤᱣᱲᱤ ᱱᱚᱸᱰᱮ ᱠᱷᱚᱱ ᱒᱓ ᱠᱤᱢᱤ ᱥᱟᱺᱜᱤᱧᱟ, ᱟᱨ ᱵᱟᱥ ᱰᱟᱦᱟᱨ ᱛᱮ ᱡᱚᱲᱟᱣ ᱢᱮᱱᱟᱜᱼᱟ᱾

ᱯᱩᱞᱤᱥ ᱥᱴᱮᱥᱚᱱ
ᱨᱟᱡᱽᱱᱚᱜᱚᱨ ᱯᱩᱞᱤᱥ ᱥᱴᱮᱥᱚᱱ ᱨᱮᱭᱟᱜ ᱫᱚ ᱨᱟᱡᱽᱱᱚᱜᱚᱨ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱪᱟᱪᱞᱟᱣ ᱢᱮᱱᱟᱜᱼᱟ᱾

ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ
ᱨᱟᱡᱽᱱᱚᱜᱚᱨ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱨᱟᱡᱽᱱᱚᱜᱚᱨ ᱨᱮ ᱢᱮᱱᱟᱜᱼᱟ᱾

ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱵᱷᱟᱨᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱡᱽᱱᱚᱜᱚᱨ ᱨᱮᱱᱟᱜ ᱜᱩᱴ ᱦᱚᱲ ᱮᱞ ᱑᱓,᱙᱖᱕ ᱦᱚᱲ ᱢᱮᱱᱟᱜ ᱠᱚᱣᱟ ᱡᱟᱦᱟᱸ ᱠᱷᱚᱱ ᱗,᱑᱗᱓ (᱕᱑%) ᱠᱚᱲᱟ ᱟᱨ ᱖,᱗᱙᱒ (᱔᱙%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱦᱚᱲ ᱫᱚ ᱑᱗᱗᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ᱾ ᱨᱟᱡᱽᱱᱚᱜᱚᱨ ᱨᱮ ᱚᱞᱚᱜ ᱯᱟᱲᱦᱟᱣ ᱠᱚᱣᱟᱜ ᱞᱮᱠᱷᱟ ᱫᱚ ᱘,᱘᱔᱕ (᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱦᱚᱲᱟᱜ ᱗᱒.᱕᱔%) ᱛᱟᱦᱮᱸ ᱠᱟᱱᱟ᱾

ᱯᱟᱨᱤᱠᱟᱴᱷᱟᱢᱳ
ᱡᱤᱞᱟ ᱦᱚᱲᱞᱮᱠᱷᱟ ᱦᱮᱱᱰᱵᱩᱠ ᱒᱐᱑᱑ ᱞᱮᱠᱟᱛᱮ, ᱨᱟᱡᱽᱱᱚᱜᱚᱨ ᱫᱚ ᱙.᱔᱗᱗᱓ ᱪᱟᱹᱣᱠᱟᱹ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ᱾ ᱱᱚᱸᱰᱮ ᱗ ᱠᱤᱞᱚᱢᱤᱴᱚᱨ ᱰᱟᱦᱟᱨ ᱟᱨ ᱨᱟᱲᱟ ᱰᱨᱮᱱ ᱢᱮᱱᱟᱜᱼᱟ᱾ ᱫᱟᱜ ᱨᱮᱱᱟᱜ ᱢᱩᱬᱩᱛ ᱯᱷᱮᱰᱟᱛ ᱫᱚ ᱜᱷᱟᱰᱨᱟ ᱯᱟᱭᱤᱯ ᱠᱷᱚᱱ ᱦᱤᱡᱩᱜᱼᱟ ᱾ ᱑,᱙᱒᱓ ᱜᱚᱴᱟᱝ ᱜᱷᱟᱨᱚᱸᱡᱽ ᱨᱮ ᱤᱞᱮᱠᱴᱨᱤᱥᱤᱴᱤ ᱢᱮᱱᱟᱜᱼᱟ᱾ ᱱᱚᱸᱰᱮᱱᱟᱜ ᱪᱤᱠᱤᱛᱥᱟ ᱵᱮᱵᱚᱥᱛᱟ ᱠᱚ ᱢᱩᱸᱫᱽ ᱨᱮ ᱓ ᱜᱚᱴᱟᱝ ᱨᱟᱱ ᱫᱩᱠᱟᱱ ᱢᱮᱱᱟᱜᱼᱟ᱾ ᱱᱚᱸᱰᱮ ᱗ ᱜᱚᱴᱟᱝ ᱯᱨᱟᱭᱢᱮᱨᱤ ᱟᱥᱲᱟ, ᱑ ᱴᱟᱝ ᱛᱟᱞᱢᱟ ᱥᱮᱪᱮᱫ ᱟᱥᱲᱟ ᱟᱨ ᱑ ᱴᱟᱝ ᱪᱮᱛᱟᱱ ᱛᱟᱞᱢᱟ ᱟᱥᱲᱟ ᱢᱮᱱᱟᱜᱼᱟ᱾ ᱱᱚᱰᱮ ᱯᱮᱭᱟ ᱥᱤᱱᱮᱢᱟ ᱛᱷᱤᱭᱮᱴᱚᱨ, ᱢᱤᱫᱴᱟᱝ ᱯᱚᱵᱽᱞᱤᱠ ᱞᱟᱭᱵᱨᱮᱨᱤ ᱟᱨ ᱢᱤᱫᱴᱟᱝ ᱯᱟᱲᱦᱟᱣ ᱚᱲᱟᱜ ᱢᱮᱱᱟᱜᱼᱟ᱾ ᱱᱚᱶᱟ ᱨᱮ ᱢᱤᱫᱴᱟᱹᱝ ᱡᱟᱹᱛᱤᱭᱟᱹᱨᱤ ᱵᱮᱝᱠ, ᱢᱤᱫᱴᱟᱹᱝ ᱯᱨᱟᱭᱵᱷᱮᱴ ᱠᱚᱢᱚᱨᱥᱤᱭᱟᱞ ᱵᱮᱝᱠ ᱟᱨ ᱢᱤᱫᱴᱟᱹᱝ ᱪᱟᱥ ᱠᱨᱮᱰᱤᱴ ᱥᱳᱥᱟᱭᱴᱤ ᱨᱮᱱᱟᱜ ᱪᱟᱸᱜᱟ ᱚᱯᱷᱤᱥ ᱢᱮᱱᱟᱜᱼᱟ᱾ ᱱᱚᱸᱰᱮ ᱵᱮᱱᱟᱜ ᱠᱟᱱ ᱠᱟᱹᱣᱰᱤᱭᱟᱹᱨᱤ ᱡᱤᱱᱤᱥ ᱠᱚᱫᱚ ᱦᱩᱭᱩᱜ ᱠᱟᱱᱟ: ᱠᱟᱴᱷ ᱨᱮᱭᱟᱜ ᱡᱤᱱᱤᱥ, ᱞᱟᱦᱟᱱᱛᱤ ᱥᱤᱞᱯᱚ ᱟᱨ ᱢᱟᱫ ᱨᱮᱭᱟᱜ ᱡᱤᱱᱤᱥ ᱠᱚ᱾

ᱠᱟᱹᱣᱰᱤᱭᱟᱹᱨᱤ
ᱵᱮᱨᱮᱞ ᱥᱟᱢᱟᱱ ᱠᱚ ᱡᱚᱜᱟᱣ ᱛᱟᱞᱢᱟ ᱥᱩᱨ ᱠᱷᱟᱹᱛᱤᱨ ᱚᱱᱟ ᱥᱟᱶᱛᱮ ᱨᱟᱡᱽ ᱫᱚᱨᱵᱟᱨ ᱟᱨ ᱠᱤᱥᱟᱹᱬ ᱜᱩᱥᱴᱤ, ᱛᱟᱛᱤᱯᱟᱲᱟ-ᱵᱷᱚᱵᱟᱱᱤᱯᱩᱨ-ᱠᱟᱨᱤᱫᱷᱭᱟ ᱴᱚᱴᱷᱟ ᱨᱮ ᱛᱩᱞᱟᱹᱢ ᱟᱨ ᱛᱚᱥᱚᱨ ᱥᱤᱞᱠ ᱞᱟᱹᱜᱤᱫ ᱦᱩᱰᱤᱧ ᱦᱩᱰᱤᱧ ᱥᱤᱞᱯᱚ ᱵᱮᱨᱮᱫ ᱨᱟᱠᱟᱵ ᱟᱠᱟᱱᱟ᱾

ᱥᱟᱜᱟᱲᱚᱢ

ᱨᱮᱞ ᱥᱴᱮᱥᱚᱱ
ᱥᱩᱨ ᱨᱮᱭᱟᱜ ᱨᱮᱞ ᱥᱴᱮᱥᱚᱱ ᱫᱚ ᱥᱤᱣᱲᱤ ᱢᱮᱱᱟᱜᱼᱟ᱾

ᱥᱚᱲᱚᱠ
ᱨᱟᱡᱽᱱᱚᱜᱚᱨ ᱠᱷᱚᱱ ᱯᱚᱱᱚᱛ ᱨᱟᱡᱽ ᱰᱟᱦᱟᱨ ᱖ ᱮᱛᱚᱦᱚᱵ ᱟᱠᱟᱱᱟ᱾ ᱥᱤᱣᱲᱤ, ᱵᱳᱞᱯᱩᱨ ᱮᱢᱟᱱ ᱢᱟᱨᱟᱝ ᱥᱚᱦᱚᱨ ᱠᱚ ᱞᱟᱹᱜᱤᱫ ᱥᱚᱦᱚᱨ ᱨᱮ ᱵᱟᱥ ᱥᱮᱵᱟ ᱢᱮᱱᱟᱜᱼᱟ᱾

ᱥᱮᱪᱮᱫ
 ᱨᱟᱡᱽᱱᱚᱜᱚᱨ ᱢᱚᱦᱟᱵᱤᱫᱽᱭᱟᱞᱚᱭ

ᱞᱟᱠᱪᱟᱨ

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱵᱤᱨᱵᱷᱩᱢ ᱨᱮᱭᱟᱜ ᱥᱚᱦᱚᱨ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱥᱚᱦᱚᱨ
ᱛᱷᱚᱠ: ᱥᱤᱧᱚᱛ ᱨᱮᱭᱟᱜ ᱥᱚᱦᱚᱨ

ᱥᱟᱹᱠᱷᱭᱟᱹᱛ